CELEX: C2006/326/25
Language: da
Date: 2006-12-30 00:00:00
Title: Sag C-206/05: Domstolens dom (Fjerde Afdeling) af 26. oktober 2006 — Kommissionen for De Europæiske Fællesskaber mod Kongeriget Sverige (Traktatbrud — Rådets direktiv 90/427/EØF — samhandelen inden for Fællesskabet med enhovede dyr — krav om, at en hingst skal undergives en bedømmelse af avlsdyrs genetiske værdi i Sverige)

30.12.2006   
            
            
               DA
            
            
               Den Europæiske Unions Tidende
            
            
               C 326/12
            
         Domstolens dom (Fjerde Afdeling) af 26. oktober 2006 — Kommissionen for De Europæiske Fællesskaber mod Kongeriget Sverige
   (Sag C-206/05) (1)
   
   (Traktatbrud - Rådets direktiv 90/427/EØF - samhandelen inden for Fællesskabet med enhovede dyr - krav om, at en hingst skal undergives en bedømmelse af avlsdyrs genetiske værdi i Sverige)
   (2006/C 326/25)
   Processprog: svensk
   Parter
   
      Sagsøger: Kommissionen for De Europæiske Fællesskaber (ved F. Erlbacher og K. Simonsson, som befuldmægtigede)
   
      Sagsøgt: Kongeriget Sverige (ved K. Norman, som befuldmægtiget)
   Sagens genstand
   Traktatbrudssøgsmål — tilsidesættelse af artikel 28 EF og artikel 3 i Rådets direktiv 90/427/EØF af 26. juni 1990 om zootekniske og genealogiske betingelser for samhandelen inden for Fællesskabet med enhovede dyr (EFT L 224, s. 55) — krav om, at en hingst skal undergives en bedømmelse af avlsdyrs genetiske værdi i Sverige
   Konklusion
   
               1)
            
            
               Kongeriget Sverige har tilsidesat sine forpligtelser i henhold til artikel 3 i Rådets direktiv 90/427/EØF af 26. juni 1990 om zootekniske og genealogiske betingelser for samhandelen inden for Fællesskabet med enhovede dyr, idet det i sin nationale retsorden har fastsat et krav om, at en hingst skal undergives en bedømmelse af avlsdyrs genetiske værdi i Sverige, for at den kan anvendes til offentlig bedækning.
            
         
               2)
            
            
               Kongeriget Sverige betaler sagens omkostninger.
            
         
      (1)  EUT C 229 af 17.9.2005.